Diari Oficial de la Generalitat Valenciana


Sumari del DOGV 5759, del 09-05-2008 (2008/5596)

Informació pública del Projecte de Reparcel·ació Forçosa del Sector R-13 del sòl urbanitzable residencial del Pla General d'Ordenació Urbana de Bétera (València).
------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5596


Data del document
:   28-04-2008

Organisme emissor
:   Construcciones Blauverd SL

Tipus de document
:   Informació Pública

Descriptors 

:   * Bétera
    * empresa privada
    * pla d'urbanisme

Informació pública del Projecte de Reparcel·ació Forçosa del Sector R-13 del sòl urbanitzable residencial del Pla General d'Ordenació Urbana de Bétera (València). [2008/5596]  
La mercantil Construcciones Blauverd, SLU, en virtut de les facultats que li conferix l'article 177 de la Llei 16/2005, de 30 de desembre, Urbanística Valenciana, (d'ara en avant LUV), en relació amb l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 de abril, (d'ara en avant ROGTU), sotmet a informació al públic el Projecte de Reparcel·lació Forçosa del Sector R-13 del Pla General d'Ordenació Urbana de Bétera (València).  
El projecte de reparcel·lació forçosa es troba depositat en les dependències del Departament d'Urbanisme de l'Ajuntament de Bétera, siti al carrer Josep Gascón, núm. 9, d'este municipi (telèfon 022 170 245). El referit projecte es podrà consultar en horari de 09.00 a 14.00 hores, podent-se presentar les al·legacions que s'estimen pertinents i tot açó durant el termini d'un mes des de la publicació d'este anunci en el Diari Oficial de la Comunitat Valenciana.   
El dit projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU.  
A l'efecte d'aclarir dubtes, conceptes o altres qüestions relatives al projecte de reparcel·lació, els interessats podran realitzar consultes als tècnics de l'equip redactor, els dimarts d'11.00 a 13.00 hores, en el número de telèfon 638 943 001, identificant el projecte a què es referix la consulta realitzada.  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que afecten les seues finques, advertint així mateix el dit precepte que l'omissió, error o falsedat d'estes declaracions no podrà afectar el resultat objectiu de la reparcel·lació.  
Especialment, els titulars de béns i drets afectats per la reparcel·lació hauran d'aportar la documentació necessària per a practicar una adequada valoració de les construccions, instal·lacions i plantacions que hagen de ser objecte d'indemnització a càrrec de l'actuació.  
Finalment, assenyalar, d'una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
I d'una altra, que durant la informació pública del projecte de reparcel·lació i, si és el cas, durant l'audiència posterior, els propietaris que hagen resultat adjudicataris de finques en condomini, podran efectuar-se requeriments recíprocs a fi d'extingir la situació de proindivisió, substituint les quotes de condomini previstes en el projecte per indemnitzacions en diners.  
Alzira, 28 d'abril de 2008.- El gerent: Vicente Girbés Camarasa.